laion/Wikipedia-Exotic huggingface dataset:
স্টেফানি রাইস

স্টেফানি লুইসা রাইস (ইংরেজি: Stephanie Louise Rice)(জন্ম:১৭ জুন ১৯৮৮) একজন অস্ট্রেলীয় মহিলা সাতারু। তিনি ২০০৮ সালের বেইজিং অলিম্পিকে তিনটি স্বর্ণ পদক লাভ করেন। তিনি অস্ট্রেলিয়ার ব্রিজবেনের সাতারু। তিনি ২০০৯ সালের অস্ট্রেলিয়ার সরকারের পদক অডার অব অস্ট্রেলিয়া লাভ করেন। "In the water with Stephanie Rice"। The Sunday Territorian। ২৩ মার্চ ২০০৮।  |সংগ্রহের-তারিখ= এর |ইউআরএল= প্রয়োজন (সাহায্য) "12th FINA World Championships"। ৬ জুন ২০০৭ তারিখে মূল থেকে আর্কাইভ করা। সংগ্রহের তারিখ ৯ জুন ২০০৭।  "Swimming Schedule and Results"। ১১ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০০৭।  "RICE, Stephanie Louise"। It's An Honour। Department of the Prime Minister and Cabinet। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০০৯।  "Australia Day honours"। The Age। ২৬ জানুয়ারি ২০০৯। সংগ্রহের তারিখ ২৬ জানুয়ারি ২০০৯।  উইকিমিডিয়া কমন্সে স্টেফানি রাইস সম্পর্কিত মিডিয়া দেখুন। দাপ্তরিক ওয়েবসাইট 2005 media guide to swimming event[অকার্যকর সংযোগ] (page 39) Hanson Sport সুইমিং অস্ট্রেলিয়ায় স্টেফানি রাইস
বিপদগ্রস্ত প্রজাতি

যেসব প্রজাতি নিকট ভবিষ্যতে প্রাকৃতিক পরিবেশে বিলুপ্ত হওয়ার ঝুঁকিতে রয়েছে, আইইউসিএন লাল তালিকায় সেসব প্রজাতিকে বিপদগ্রস্ত প্রজাতি হিসেবে উল্লেখ করা হয়েছে। বিভিন্ন উপপ্রজাতি ও পরবর্তী শ্রেণীগুলোর ক্ষেত্রেও তাদের বিপদগ্রস্ততার মাত্রা চিহ্নিত করা হয়। লাল তালিকায় তিনটি বিভাগকে একত্রে বিপদগ্রস্ত বিভাগ বলে আখ্যায়িত করা হয়েছে। বিপদগ্রস্ততার মাত্রা অনুযায়ী বিভাগগুলো হল: মহাবিপন্ন বিপন্ন সংকটাপন্ন পূর্বে আরও একটি বিভাগ সংরক্ষণ নির্ভর বিপদগ্রস্ত বিভাগের অন্তর্ভুক্ত ছিল। বর্তমানে বিভাগটি বাদ দেওয়া হয়েছে। মোট জনসংখ্যা, জনসংখ্যা হ্রাসের হার, তুল্য জনসংখ্যা, ভৌগোলিক বিস্তৃতি, বিস্তৃতিতে বিচ্ছিন্নতা- এই পাঁচটি বিষয়ের উপর নির্ভর করে কোন একটি প্রজাতির বিপদগ্রস্ততার মাত্রা নির্ধারণ করা হয়। বিপদগ্রস্ত শ্রেণীর পূর্ববর্তী দুইটি শ্রেণী হচ্ছে ন্যূনতম বিপদগ্রস্ত ও প্রায়-বিপদগ্রস্ত শ্রেণী দুইটি। মূল্যায়িত নয় ও অপ্রতুল-তথ্য শ্রেণীভুক্ত প্রজাতিগুলো বিপদগ্রস্ত প্রজাতির অন্তর্ভুক্ত নয়। Sharrock, S. and Jones, M. 2009. Conserving Europe's threatened plants Botanic Gardens Conservation International (BGCI).
লস প্রেমিওস

লস প্রেমিওস বা বিজয়ী প্রখ্যাত আর্জেন্টাইন সাহিত্যিক হুলিও কোর্তাজারের একটি জনপ্রিয় উপন্যাস। মূল উপন্যাসটি স্প্যানিশ ভাষায় ১৯৬০ সালে প্রথম প্রকাশিত হয়। পরবর্তীতে উপন্যাসটি এলাইন কেরিগান কর্তৃক ইংরেজিতে অনূদিত হয়। বুয়েনোস আইরেস শহরের বিভিন্ন পেশার কয়েকজন মানুষ একটা লটারি জেতে। পুরস্কার হিসেবে তারা একটা রহস্যময় বিলাসবহুল জাহাজে ভ্রমণের সুযোগ পায়। তারা কীভাবে, কোথায় যাচ্ছে সে ব্যাপারে তাদেরকে বিন্দুমাত্র ধারণা দেওয়া হয় না। রাতের আঁধারে এক জনপ্রিয় কাফে থেকে তাদের সবাইকে তুলে নেওয়া হয় সেই জাহাজে। অজানার উদ্দেশ্যে রহস্যময় যাত্রা শুরু হয়। যাত্রীরা প্রথম ধাক্কাটা পায় জাহাজ থামার কয়েক ঘণ্টার মধ্যে। তাদের জানানো হয়, জাহাজের ক্রুদের মধ্যে এক মারাত্মক রোগ ছড়িয়ে পড়েছে। রোগ ছড়িয়ে পড়ার দোহাই দিয়ে যাত্রীদের একটা আলাদা কামরায় বন্দী করে রাখা হয়। সময়ের সাথে সাথে তাদের মধ্যে সন্দেহ আর অবিশ্বাস মাথাচাড়া দিয়ে ওঠে। অনিশ্চয়তার মধ্যে তাদের অতীত আর ভবিষ্যৎ নিয়ে কথা বলে সময় কাটাতে থাকে লটারি বিজয়ীরা। তাদের জীবনের সমস্ত গোপন ঘটনা আর ইচ্ছেগুলো একে অপরের সাথে লেনদেন করে তারা। বন্দী যাত্রীদের মধ্যে খুব কম সময়ে দুটো দলের সৃষ্টি হয়। একদল চায়- ক্রুদের সাথে সংঘাতের মাধ্যমে মুক্তি, আরেকদল তাদের বন্দী অবস্থা মেনে নেয়। দুই দল এক অবশ্যম্ভাবী আর অর্থহীন সংঘাতে মেতে ওঠে।
ফিনাল দেল হুয়েগো

ফিনাল দেল হুয়েগো (স্পেনীয়: Final del juego) বা খেলা শেষে প্রখ্যাত আর্জেন্টাইন সাহিত্যিক হুলিও কোর্তাজারের একটি ছোটগল্প সংকলন। মোট ১৮টি ছোটগল্পকে জটিলতার ভিত্তিতে তিনটি আলাদা খণ্ডে বিভক্ত করা হয়েছে এই সংকলনটিতে। কন্তিনুইদাদ দে লস পার্কেস (Continuidad de los Parques) নো সে কুল্পে নাদিয়ে (No se culpe nadie) এল রিও (El Río) লস বেনেনোস (Los Venenos) লা পুয়ের্তা কন্দেনাদা (La Puerta Condenada) লাস মেনাদেস (Las Ménades) এল ইদোলো দে লাস সিক্লাদাস (El Ídolo de las Cícladas) উনা ফ্লোর আমারিইয়া (Una Flor Amarilla) সব্রেমেসা (Sobremesa) লা বান্দা (La Banda) লস আমিগোস (Los Amigos) এল মোবিল (El Móvil) তোরিতো (Torito) রেলাতো কন উন ফন্দো দে আগুয়া (Relato con un Fondo de Agua) দেসপুয়েস দেল আলমুয়েরজো (Después del Almuerzo) আজোলোতি (Axolotl) লা নচে বোকা আররিবা (La Noche Boca Arriba) ফিনাল দেল হুয়েগো (Final del Juego) Artículo de Santiago Juan-Navarro sobre “Continuidad de los parques”, স্প্যানিশ ভাষায় গ্রন্থের সমালোচনা।
প্রণালী

প্রণালী হল দুটি নদী বা সমুদ্রের সংযোগকারী সংকীর্ণ জলপ্রবাহ বা ধারা। সাধারণত চ্যানেল, নালা, সমুদ্রপথ এইগুলো প্রণালীর সমার্থক হিসেবে ব্যবহার করা হয় কিন্তু অনেক ক্ষেত্রেই এইগুলো ভিন্ন অর্থ প্রকাশ করে। অর্থনৈতিকভাবে অনেক প্রণালীই গুরুত্বপূর্ণ। প্রণালী গুরুত্বপূর্ণ সামুদ্রিক পথ হিসেবে ব্যবহৃত হতে পারে এবং এই পর্যন্ত প্রণালী দখলের জন্য অনেক যুদ্ধ সংঘটিত হয়েছে। অনেক কৃত্রিম চ্যানেল স্থলভাগের উপর নির্মিত হয়েছে দুটি জলাধারকে সংযোগ করার জন্য যা খাল নামে পরিচিত, যেমন সুয়েজ খাল। যদিও নদী এবং খাল দুটি হ্রদ অথবা একটি হ্রদ এবং একটি সাগরকে সংযোগ করে, যা প্রণালীর সংজ্ঞার সাথে অনেকাংশেই মিলে যায়। কিন্তু প্রণালীর সাথে নদী এবং খালের যথেষ্ট পার্থক্য রয়েছে। প্রণালী সাধারণত অনেক বড় এবং বেশি সামুদ্রিক বৈশিষ্ট্যের ক্ষেত্রে ব্যবহৃত হয়। কিছু ব্যতিক্রমও আছে, যেখানে প্রণালীকে খাল নামে ডাকা হচ্ছে যেমন, পিয়ার্স খাল। জিব্রাল্টার প্রণালী (১৪.৩ কি.মি.): ভূমধ্যসাগর ও আটলান্টিক মহাসাগরকে সংযোজনকারী একমাত্র প্রাকৃতিক পথ হরমুজ প্রণালী: পারস্য উপসাগর ও ওমান উপসাগরকে যুক্ত করেছে মালাক্কা প্রণালী: মালয় উপদ্বীপ এবং সুমাত্রাকে পৃথক করেছে; যুক্ত করেছে ভারত মহাসাগর ও দক্ষিণ চীন সাগরকে ডোভার প্রণালী (৩৪ কি.মি.): ইংল্যান্ড ও ফ্রান্সকে পৃথক করেছে এবং ইংলিশ চ্যানেলের মাধ্যমে উত্তর মহাসাগরের সাথে যুক্ত হয়েছে ম্যাজেলান প্রণালী (২ কি.মি.): আটলান্টিক মহাসাগর ও প্রশান্ত মহাসাগরকে যুক্ত করেছে এবং দক্ষিণ আমেরিকার মূল ভূখণ্ড থেকে তিয়ের্‌রা দেল ফুয়েগোকে পৃথক করেছে বেরিং প্রণালী (৮৫ কি.মি.): উত্তর মহাসাগর ও প্রশান্ত মহাসাগরকে যুক্ত করেছে; আলাস্কা ও সাইবেরিয়াকে পৃথক করেছে পক প্রণালী: তামিলনাড়ু ও শ্রীলঙ্কাকে পৃথক করেছে। প্রাকৃতিক সম্পদে পরিপূর্ণ ডেনমার্ক প্রণালী: উত্তর মহাসাগরকে উত্তর আটলান্টিক মহাসাগরের সাথে সংযুক্ত করেছে। হাডসন প্রণালী: কানাডাতে অবস্থিত একটি সমুদ্রপ্রণালী যা পশ্চিমে হাডসন উপসাগর ও ফক্স বেসিনকে পূর্বে ল্যাব্রাডর সাগরের সাথে সংযুক্ত করেছে। ফ্লোরিডা প্রণালী: বিগ্‌ল প্রণালী: বাব এল মান্দেব: লোহিত সাগর ও এডেন উপসাগরকে যুক্ত করেছে। প্রণালীসমূহের তালিকা উইকিমিডিয়া কমন্সে প্রণালী সংক্রান্ত মিডিয়া রয়েছে।
পাতা বুলবুলি

পাতা বুলবুলি হচ্ছে পাসেরিফর্মিস বর্গের অন্তর্গত কয়েক প্রজাতির সবুজ বৃক্ষচারী পাখি। বাংলাদেশ, ভারত, শ্রীলঙ্কা ও সমগ্র দক্ষিণ-পূর্ব এশিয়া জুড়ে এদের দেখা যায়। হরবোলা নামে এরা বেশি পরিচিত। কারণ এরা বনের পাখি ও বিভিন্ন প্রাণীর স্বর অবিকল অনুকরণ করতে পারে। পৃথিবীতে কেবলমাত্র তিনটি গোত্রের পাখিরা ইন্দোমালয় পরিবেশবলয়ের অন্তর্গত, পাতা বুলবুলিরা তাদের একটি। পূর্বে এদেরকে ফটিকজল ও নীলপরীদের সাথে ইরেনিডি গোত্রের অন্তর্গত বলে মনে করা হত। বর্তমানে এদের ক্লোরোপসিডি গোত্রের অন্তর্গত মনে করা হয়। এ গোত্রের এরাই একমাত্র সদস্য। এদের সবার গণ ক্লোরোপসিস। পাতা বুলবুলিরা ছোট বৃক্ষচারী পাখি। এদের সর্বোচ্চ দৈর্ঘ্য ২১ সেন্টিমিটার ও সর্বনিম্ন দৈর্ঘ্য ১৪ সেন্টিমিটার। ওজন ১৫ গ্রাম থেকে ১৮ গ্রামের মধ্যে। নামে বুলবুল হলেও এরা আসলে বুলবুল নয়। আকৃতিগত দিক থেকে বুলবুলদের সাথে মিল থাকায় এবং শরীরের রঙ কচি পাতার মত সবুজ হওয়ায় এদের নাম হয়েছে পাতা বুলবুলি। স্ত্রী ও পুরুষ পাতা বুলবুলির চেহারা প্রধানত ভিন্ন। ভিন্নতার মাত্রা কোন কোন প্রজাতিতে বেশি, আবার কোনটাতে কম। যেমন-কমলাপেট পাতা বুলবুলির স্ত্রী আর পুরুষ দেখতে একেবারে ভিন্ন হলেও ফিলিপাইনের পাতা বুলবুলির স্ত্রী-পুরুষের মধ্যে তেমন কোন ভিন্নতা নেই। ভিন্নতা সাধারণত মুখ ও ঠোঁটের চারপাশে দেখা যায়। পুরুষের হয়তো কালো বা নীল মুখোশ অথবা ছোপ থাকে। স্ত্রী পাতা বুলবুলিদের ক্ষেত্রে রঙের পরিমাণ ও উজ্জ্বলতা বেশ কম থাকে। এদের ঠোঁট সরু ও বাঁকা। ঠোঁট প্রায় মাথার সমান। ঠোঁটের আগায় ফুলের মধু খাওয়ার উপযোগী খাঁজ থাকে। নাকের ছ্যাঁদা ডিম্বাকার, ডানা গোলাকার, পা খুব খাটো। গোত্র: ক্লোরোপসিডি ফিলিপাইনের পাতা বুলবুলি, Chloropsis flavipennis হলদেগলা পাতা বুলবুলি, Chloropsis palawanensis বড় সবুজ পাতা বুলবুলি, Chloropsis sonnerati ছোট সবুজ পাতা বুলবুলি, Chloropsis cyanopogon নীলডানা পাতা বুলবুলি, Chloropsis cochinchinensis জার্ডনের পাতা বুলবুলি, Chloropsis (cochinchinensis) jerdoni বোর্নিওর পাতা বুলবুলি, Chloropsis (cochinchinensis) kinabaluensis সোনালি-কপাল পাতা বুলবুলি, Chloropsis aurifrons সুমাত্রার পাতা বুলবুলি, Chloropsis (aurifrons) media কমলাপেট পাতা বুলবুলি, Chloropsis hardwickii নীলমুখো পাতা বুলবুলি, Chloropsis venusta হলদেগলা পাতা বুলবুলি বড় সবুজ পাতা বুলবুলি ছোট সবুজ পাতা বুলবুলি নীলডানা পাতা বুলবুলি জার্ডনের পাতা বুলবুলি বোর্নিওর পাতা বুলবুলি সোনালি-কপাল পাতা বুলবুলি কমলাপেট পাতা বুলবুলি Wells, David (২০০৫), "Family Chloropseidae (Leafbirds)", del Hoyo, Josep; Elliott, Andrew; Christie, David, Handbook of the Birds of the World. Volume 10, Cuckoo-shrikes to Thrushes, Barcelona: Lynx Edicions, পৃষ্ঠা 252–266, আইএসবিএন 84-87334-72-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link) জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩১৫। Leafbirds (Chloropseidae), Internet Bird Collection-এ পাতা বুলবুলির আলোকচিত্র, ভিডিও এবং ডাক। উইকিমিডিয়া কমন্সে পাতা বুলবুলি সংক্রান্ত মিডিয়া রয়েছে।
পিট কনরাড

পিট কনরাড বা চার্লস পিট কনরাড জুনিয়র (ইংরেজি: Charles Pete Conrad, Jr.) (জুন ২, ১৯৩০ – জুলাই ৮, ১৯৯৯) একজন মার্কিন নভোচারী ও মার্কিন নৌবাহিনীর অফিসার। তিনি অ্যাপোলো ১২ নভোযানে করে তৃতীয় মানুষ হিসেবে চাদে পা রাখেন। তিনি চন্দ্র বিজয়ের পরে স্কাইল্যাব স্পেস স্টেশনের মেরামতের জন্য র্বিাচিত দলের প্রধান ছিলেন। ১৯৭৮ সালে তিনি কংগ্রেশনাল স্পেস মেডেল লাভ করেন। NASA Bio of Pete Conrad Pete Conrad - Spirit of Innovation Award ইন্টারনেট মুভি ডেটাবেজে পিট কনরাড (ইংরেজি) উপস্থিতি - সি-স্প্যানে উপস্থিতি - সি-স্প্যানে 1988 গ্রন্থাগারে পিট কনরাড সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি)
অ্যাপোলো ১২

অ্যাপোলো ১২ (ইংরেজি: Apollo 12) মার্কিন যুক্তরাষ্ট্রের অ্যাপোলো মহাকাশ অনুসন্ধানের ৬ষ্ঠ মানুষ্যবাহী মিশন এবং চন্দ্র পৃষ্টে অবতরনকারী ২য় মানুষ্যমহাশূন্য যান। অ্যাপোলো ১১ নভোযান প্রেরনের ৪ মাস পরে অ্যাপোলো ১২ নভোযান প্রেরন করা হয়। ১৯৬৯ সালের ১৪ নভেম্বর ইহা প্রেরন করা হয়। এই মিশনের কমান্ডার ছিলেন পিট কনরাড, এছাড়াও সহযোগি ছিলেন অ্যালান এল বিন ও রিচার্ড গর্ডন। এই মিশনের নভোচারীরা চাদে প্রথম রঙিন টেলিভিশন ক্যামেরা নিয়ে যান। Analysis of Apollo 12 Lightning Incident, (PDF) February 1970. Analysis of Surveyor 3 material and photographs returned by Apollo 12 (PDF) 1972. Apollo 12 Characteristics — SP-4012 NASA Historical Data Book Apollo 12 Mission Report (PDF) March 1970. Chaikin, Andrew. A Man on the Moon: The Voyages of the Apollo Astronauts. New York: Penguin Books, 1995. আইএসবিএন ৯৭৮-০-১৪-০২৪১৪৬-৪. Examination of Surveyor 3 surface sampler scoop returned by Apollo 12 mission (PDF) 1971. Kluger, Jeffrey and James Lovell. Lost Moon. New York: Houghton Mifflin, 1994. আইএসবিএন ০-৩৯৫-৬৭০২৯-২. Lattimer, Dick. All We Did was Fly to the Moon. Alachua, Florida: Whispering Eagle Press, 1985. আইএসবিএন ০-৯৬১১২২৮-০-৩. NASA Apollo 12 press kit - Nov 5, 1969 Image of mission patch ওয়েব্যাক মেশিনে আর্কাইভকৃত ১০ আগস্ট ২০১২ তারিখে Map of surface activities for Apollo 12 Apollo 12 entry in Encyclopedia Astronautica NASA NSSDC Master Catalog APOLLO BY THE NUMBERS: A Statistical Reference by Richard W. Orloff (NASA) The Apollo Spacecraft: A Chronology ওয়েব্যাক মেশিনে আর্কাইভকৃত ৯ ডিসেম্বর ২০১৭ তারিখে Apollo Program Summary Report Apollo 12 Science Experiments Apollo 12 Preliminary Science Report ওয়েব্যাক মেশিনে আর্কাইভকৃত ৯ মে ২০১২ তারিখে Actual Mission Audio Recordings Apollo 12: There and Back Again - image slideshow by Life magazine
আনোয়ার হোসেন পাহাড়ী

একই নামের অন্যান্য ব্যক্তিবর্গের জন্য দেখুন আনোয়ার হোসেন। আনোয়ার হোসেন পাহাড়ী (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আনোয়ার হোসেন পাহাড়ীর জন্ম সিরাজগঞ্জ জেলায়। তার বাবার নাম রমজান আলী শেখ এবং মায়ের নাম মোছা. খাইরুন্নেসা। তার স্ত্রীর নাম মমতাজ পাহাড়ী। তাদের দুই মেয়ে। আনোয়ার হোসেন পাহাড়ী ১৯৭১ সালে সিরাজগঞ্জ মহাবিদ্যালয়ে তৃতীয় বর্ষের বাণিজ্য বিভাগের ছাত্র ছিলেন। কাদেরিয়া বাহিনীতে যোগ দেওয়ার পর তাকে একটি কোম্পানির সহকারী অধিনায়ক হিসেবে দায়িত্ব পালন করেন। ১৯৭১ সালের ২৪ মে দুপুরবেলা কাদেরিয়া বাহিনীর হুমায়ুন কোম্পানিতে যোগ দিয়ে মুক্তিযুদ্ধে ঝাঁপিয়ে পড়েন আনোয়ার হোসেন পাহাড়ী। ১৯৭১ সালের ৩০ নভেম্বর টাঙ্গাইল জেলার নাগরপুরে আক্রমণ করে কাদেরিয়া বাহিনী। কয়েক কোম্পানি মুক্তিযোদ্ধা যার যার পজিশন থেকে একযোগে আক্রমণ শুরু করেন। কাদের সিদ্দিকী নিজেই এই যুদ্ধে নেতৃত্ব দেন। থানার সামনে একটি কাঠের পুলের ২০ গজ দূরে কাঁচা সড়কের নিচে সহযোদ্ধাদের সঙ্গে ছিলেন তিনি। তাদের কাছে অস্ত্র ছিল তিনটি এলএমজি, নয়টি এসএমজি, দুটি মর্টার, দুটি গ্রেনেড লঞ্চার। বাকি সব রাইফেল। তার দলের ওপর দায়িত্ব ছিল থানার উত্তর-পশ্চিম দিক থেকে আক্রমণ করার। লাগাতার মর্টার, গ্রেনেড ও ব্লান্ডিসাইডের গোলার বিকট শব্দ ও অন্যান্য অস্ত্রের ঝনঝনানিতে গোটা এলাকা প্রকম্পিত হতে থাকে। কয়েক মিনিট পর অন্য একটি দলের দলনেতা তাকে জানান, তাদের অবস্থানে দুটি বাংকার থেকে পাকিস্তানিরা অবিরাম গুলিবর্ষণ করছে। তিনি অণুরোধ করেন গ্রেনেড লঞ্চার দিয়ে ওই বাংকারে গ্রেনেড নিক্ষেপের। আনোয়ার হোসেন পাহাড়ীর কাছে ছিল গ্রেনেড লঞ্চার। তিনি সেটা দিয়ে একটি বাংকারের ছিদ্রমুখ বরাবর গ্রেনেড ছোড়েন। সঠিক নিশানায় সেটি আঘাত হানে। স্তব্ধ হয়ে যায় সেখানকার এলএমজি। নিহত হয় বাংকারের ভেতরে থাকা পাকিস্তানিরা। এরপর তিনি একই পজিশন থেকে দ্বিতীয় বাংকারে গ্রেনেড লঞ্চার দিয়ে গ্রেনেড ছুড়বেন, ঠিক তখনই ঘটে দুর্ঘটনা। ট্রিগারে চাপ দেওয়ার পূর্বমুহূর্তে ওই বাংকারে থাকা শত্রুপক্ষের এলএমজিম্যান তাকে দেখে ফেলে। সে তড়িৎগতিতে এলএমজির ব্যারেলটি তার দিকে ঘুরিয়ে গুলি শুরু করে। তার মুখের বাঁ চোয়ালে এবং গলার বাঁ পাশে গুলি লাগে। পেছনে তার গ্রেনেড লঞ্চারের বাঁট ধরে ছিলেন সহযোদ্ধা হুমায়ুন বাঙ্গাল। তারও পিঠে দুটি গুলি লাগে। দুজনই একসঙ্গে মাটিতে লুটিয়ে পড়েন। পরে অন্য সহযোদ্ধারা তাদের উদ্ধার করে নিয়ে যান স্থানীয় গ্রাম্য চিকিৎসকের কাছে। বেঁচে যান তারা। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ১১-০৭-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৯৫। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ১৫৮। আইএসবিএন 9789849025375।  এই নিবন্ধে দৈনিক প্রথম আলোতে “তোমাদের এ ঋণ শোধ হবে না” শিরোনামে প্রকাশিত ধারাবাহিক প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
জেমস মিল

জেমস মিল (ইংরেজি: James Mill) (৬ই এপ্রিল, ১৭৭৩ – ২৩শে জুন, ১৮৩৬) একজন স্কটিশ ইতিহাসবেত্তা, অর্থনীতিবিদ, রাজনৈতিক তাত্ত্বিক ও দার্শনিক। ডেভিড রিকার্ডোর সাথে সাথে তাকেও ধ্রুপদী অর্থনীতির জনক বলা হয়। তিনি ধ্রুপদী উদারতাবাদের অন্যতম রূপকার জন স্টুয়ার্ট মিলের পিতা। জেমস মিল ১৭৭৩ সালে স্কটল্যান্ডের অ্যাঙ্গাস অঞ্চলের নর্থওয়াটার ব্রীজ এলাকায় জন্মগ্রহণ করেন। বাল্যশিক্ষা সমাপ্ত করার পর তিনি এডিনবরা বিশ্ববিদ্যালয়ে গমন করেন এবং সেখান থেকে স্নাতকোত্তর ডিগ্রী অর্জনের পর ভাগ্যান্বেষণে লন্ডন যাত্রা করেন। লন্ডনে অবস্থানকালে জেরেমি বেন্থামের সাথে তার পরিচয় ঘটে এবং তিনি উপযোগবাদ সম্পর্কে বেন্থামের দর্শনের প্রতি প্রবলভাবে আকৃষ্ট হন। তিনি বেন্থামের মতবাদে এত গভীরভাবে প্রভাবিত হন যে, তার শিক্ষা ও আদর্শকে জনপ্রিয় করে তোলাই তার জীবনের মূল লক্ষ্য হয়ে দাঁড়ায়। লন্ডনে অবস্থানকালে তিনি একজন বিশিষ্ট প্রাবন্ধিক, ঐতিহাসিক, অর্থনীতিবিদ, শিক্ষাবিদ, মনোবিজ্ঞানী ও আইনজ্ঞ হিসেবে খ্যাতি লাভ করেন। ১৮১৮ সালে দ্য হিস্ট্রি অব ব্রিটিশ ইন্ডিয়া নামক তিন খণ্ডের গ্রন্থ রচনা করে তিনি ব্রিটিশ সরকারের সুনজরে আসেন। পরবর্তীতে তিনি সরকারের ইন্ডিয়া সার্ভিসে উচ্চ বেতনে চাকরি লাভ করেন। সমকালীন বিভিন্ন সাময়িকীতে তার যেসব প্রবন্ধ প্রকাশিত হয় সেগুলোর মাধ্যমে তিনি উপযোগবাদকে একটি শক্তিশালী তত্ত্ব হিসেবে প্রতিষ্ঠিত করতে সক্ষম হন। ১৮১৪ সালে এনসাইক্লোপিডিয়া ব্রিটানিকার পঞ্চম সংস্করণে তিনি যে প্রবন্ধ প্রকাশ করেন তা বহুদিন যাবৎ উপযোগবাদী দর্শনের প্রামাণ্য ভাষ্য হিসেবে বিবেচিত হয়। An Essay on the Impolicy of a Bounty on the Exportation of Grain, ১৮০৪। "Lord Lauderdale on Public Wealth", ১৮০৪, Literary Journal Commerce Defended, ১৮০৮। Thomas Smith on Money and Exchange, ১৮০৮। দ্য হিস্ট্রি অব ব্রিটিশ ইন্ডিয়া, তিন খণ্ড, ১৮১৮ (পরে গ্রন্থটির অনেকগুলো সংস্করণ প্রকাশিত হয়েছে) "Government", ১৮২০, এনসাইক্লোপিডিয়া ব্রিটানিকা Elements of Political Economy, ১৮২১ "Liberty of the Press", ১৮২৩ Essays on Government, Jurisprudence, Liberty of the Press, Education, and Prisons and Prison Discipline, ১৮২৩। An Analysis of the Phenomena of the Human Mind,[১] 2 vols., ১৮২৯ Analysis of the Phenomena of the Human Mind. (১৮৬৯)[২] [৩] Essay on the Ballot and Fragment on Mackintosh, ১৮৩০। "Whether Political Economy is Useful", ১৮৩৬। The Principles of Toleration, ১৮৩৭। উইকিসংকলনে এই লেখকের লেখা মূল বই রয়েছে: জেমস মিল উইকিউক্তিতে জেমস মিল সম্পর্কিত উক্তির সংকলন রয়েছে। James Mill ওয়েব্যাক মেশিনে আর্কাইভকৃত ১ মার্চ ২০০৫ তারিখে Stanford Encyclopedia of Philosophy entry James Mill's common place books টেমপ্লেট:History of economic thought
নিশাচর

নিশাচর (ইংরেজি: Nocturnality) জীবজগতে বিদ্যমান বিশেষ প্রাণীদের এক ধরনের চরিত্রগত আচরণবিশেষ। নিশাচর প্রাণীরা প্রধানত রাতে সক্রিয় থাকে। শিকার কিংবা খাদ্যের সন্ধানে তারা রাতে বাইরে বের হয় বা বিচরণ করে। বিপরীতক্রমে দিবাভাগে অধিকাংশ প্রজাতির প্রাণী চলাফেরা করে ও খাদ্য সংগ্রহ করে। এছাড়াও তারা দিনের বেলা ঘুমায়। তাদের প্রাত্যহিক জীবন বংশ পরম্পরায় এভাবেই অগ্রসর ও প্রবাহিত হয়। ল্যাটিন ভাষায় নক্স বা নাইট, ডার্কনেস থেকে নিশাচর শব্দটির উদ্ভব। বিজ্ঞানীরা অনেক সময় নিশাচর প্রাণীদের ক্ষেত্রে ক্রেপাসকুলার বা গোধূলীলগ্নের প্রাণী নামেও নিশাচর প্রাণীকে বিবৃত করে থাকেন যারা খুব গভীর রাত্রে সক্রিয় থাকে না। এ জাতীয় প্রাণী গোধূলী, ঊষালগ্ন কিংবা কখনো কখনো উজ্জ্বল চন্দ্রকিরণে শিকারে বের হয়। নিশাচর প্রাণীরা প্রকৃতিগতভাবে উচ্চ ক্ষমতাসম্পন্ন ইন্দ্রিয়শক্তির অধিকারী হয়ে থাকে। শ্রবণশক্তি, ঘ্রাণশক্তিসহ দৃষ্টিশক্তি - এ ইন্দ্রিয়গুলোর অন্যতম। তাদের চোখ বিশেষ ধরনের হয় যা টর্চলাইটের আলো কিংবা অন্য কোন দৃষ্টিগ্রাহ্য আলোর সাহায্যে উজ্জ্বল লাল, কমলা, হলুদ ধরনের দেখা যায়। আবার, বিড়াল এবং নকুলজাতীয় প্রাণীরা তাদের চোখ দিয়ে নিম্ন পর্যায় কিংবা দিনের উজ্জ্বল আলোয় চলাফেরা করতে সক্ষম। কিন্তু বাদুড়জাতীয় প্রাণী শুধুমাত্র রাতের আলোয় দেখতে পারে। অনেক নিশাচর প্রাণী যেমন - পেঁচা তার শারীরিক আকারের তুলনায় বৃহৎ আকৃতির চোখের অধিকারী। দিবাচর প্রাণী হিসেবে কাঠবিড়ালী, গায়কপাখী ইত্যাদিগুলো দিবাভাগে তাদের কার্যাদি সম্পাদন করে। ক্রেপাসকুলার প্রজাতির খরগোশ, বিড়াল, হায়েনাকে নিশাচর প্রাণী হিসেবে আখ্যায়িত করা হয়ে থাকে। কেথিমেরাল প্রজাতি হিসেবে সিংহ দিন ও রাত - উভয় সময়েই চলাচলে সক্ষম। রাতে সক্রিয় থাকায় দিবাভাগের প্রাণীর সাথে তাদের খাদ্যের সাংঘর্ষিকতা হয় না। বাজপাখী এবং পেঁচা প্রায় একই ধরনের শিকার করলেও একটি দিবাচর ও অন্যটি নিশাচর প্রকৃতির। সিংহ তার স্বতন্ত্র চোখের দৃষ্টির কারণে রাতের আঁধারে শিকার করতে ভালবাসে। কেননা, তার খাদ্য হিসেবে জেব্রা, এন্টিলোপ ইত্যাদি প্রাণীগুলো দূর্বল দৃষ্টিশক্তির অধিকারী। দিবাভাগে খাদকে পরিণত হবার হাত থেকে রক্ষা পাবার উদ্দেশ্যে ক্ষুদ্র প্রজাতির অনেক ইঁদুরজাতীয় প্রাণী রাতে বের হতে পছন্দ করে। এছাড়াও, দিবাভাগের অনেক প্রজাতি নিশাচর বৈশিষ্ট্যের অধিকারী। অনেক সামুদ্রিক পাখী এবং সামুদ্রিক কচ্ছপও আক্রমণের হাত থেকে রক্ষা পাবার উদ্দেশ্যে রাতে বের হয়। ""Nocturnal". BBC. Retrieved 2011-04-25"। ২০১৮-০১-০৫ তারিখে মূল থেকে আর্কাইভ করা। সংগ্রহের তারিখ ২০১২-০৮-২৭।  Collins Pocket Latin Dictionary (First ed.). HarperCollins. 2008. p. 230. আইএসবিএন ৯৭৮০০০৭২৬৩৭৪৫ উইকিঅভিধানে নিশাচর শব্দটি খুঁজুন। উইকিমিডিয়া কমন্সে নিশাচর সংক্রান্ত মিডিয়া রয়েছে।
ফরিদ উদ্দিন আত্তার

আবু হামিদ বিন আবু বাকর ইব্রাহিম (ইংরেজি: Abū Hamīd bin Abū Bakr Ibrāhīm) (১১৪৫-১১৪৬ - c. ১২২১; ফার্সি: ابو حمید ابن ابوبکر ابراهیم), তার কলম-নামে অধিক পরিচিত ফারিদ উদ-দিন (ইংরেজি: Farīd ud-Dīn) (فریدالدین) এবং আত্তার (عطار - "গন্ধদ্রব্যব্যবসায়ী") ছিল একজন ফার্সি মুসলিম কবি, সুফিবাদের সিদ্ধান্ত এবং যিনি সুফিবাদ এবং ফার্সি কবিতার উপর একটি স্থায়ী প্রভাব বিস্তার করেছে। তিনি হিজরী ৫৪০ সালে জন্মগ্রহণ করেন। তার পিতা ছিলেন একজন ওষুধ বিক্রেতা। পিতার মৃত্যুর পর তিনি ওষুধ বিক্রিকেই পেশা হিসেবে বেছে নেন। পেশাগত কারণেই তিনি চিকিৎসা শাস্ত্রে ব্যাপক জ্ঞান অর্জন করেন। কথিত আছে যে প্রতিদিন তার কাছে অন্তত ৫০০ জন রোগী আসতেন। রোগীদের তিনি তার নিজের তৈরি ওষুধ দিতেন। ফরিদ উদ্দিন আত্তার অন্তত ৩০ টি বই লিখে গেছেন। তার একটি বিখ্যাত বই হচ্ছে "মানতিকে তাইয়ার" বা "পাখির সমাবেশ"। আত্তারের কবিতা রুমিসহ বহু আধ্যাত্মিক কবির জন্য অনুপ্রেরণা হিসেবে কাজ করেছে। তিনি কিছু আধ্যাত্মিক ব্যক্তিত্বকে নিয়ে দীর্ঘ দিন বিশ্বের বিভিন্ন দেশ সফর করেন। তিনি গবেষণার মাধ্যমে যে জ্ঞান অর্জন করেন,তা কবিতার আকারে লিখে গেছেন। হিজরী ৮১১ সালে ইরানের এই বিখ্যাত কবি মোঙ্গলদের হামলার সময় মৃত্যুবরণ করেন। ইরানের উত্তর-পূর্বাঞ্চলের নিশাপুর শহরে তার কবরস্থান রয়েছে। "ইতিহাসে প্রতিদিন"। ২০১৪-০৬-১৭ তারিখে মূল থেকে আর্কাইভ করা। সংগ্রহের তারিখ ২০১২-০৮-২৭।  উইকিমিডিয়া কমন্সে ফরিদ উদ্দিন আত্তার সংক্রান্ত মিডিয়া রয়েছে। A few wikiquotes Attar in Encyclopedia Iranica by B. Reinert[স্থায়ীভাবে অকার্যকর সংযোগ] Attar, Farid ad-Din. A biography by Professor Iraj Bashiri, University of Minnesota. `Attar's poem in Praise of Prophet Muhammad Poetry by `Attar Fifty Poems of `Attar. A Translation of 50 poems with the Persian on the facing page. Attar's works in original Persian at Ganjoor Persian Library Deewan-e-Attar in original Persian single pdf file uploaded by javed Hussen ওয়েব্যাক মেশিনে আর্কাইভকৃত ৫ জানুয়ারি ২০১৬ তারিখে Panoramic Images of Attar Tombs
বাব এল মান্দেব

বাব এল মান্দেব লোহিত সাগর ও এডেন উপসাগরকে সংযোগকারী একটি প্রণালী। প্রণালীটি আরব উপদ্বীপে অবস্থিত ইয়েমেন এবং আফ্রিকার অন্তরীপে অবস্থিত জিবুতি, ইরিত্রিয়া ও সোমালিয়াকে পৃথক করেছে। আরবী বাব এল মান্দেবের অর্থ দুর্দশার দুয়ার। ইংরেজিতে প্রণালীটিকে কখনও কখনও মান্দাব প্রণালী হিসেবে অভিহিত করা হয়। বাব এল মান্দেব নামটি সম্ভবত উদ্ভূত হয়েছে প্রণালীটিতে দিকনির্দেশনায় সমস্যার কারণে। আবার আরব কিংবদন্তি অনুসারে, এক প্রলয়ঙ্করী ভূমিকম্পে এশিয়া আর আফ্রিকা আলাদা হয়ে যায় এবং তার ফলে প্রচুর মানুষ মৃত্যুবরণ করে। সেই দুর্যোগের কথা স্মরণ করে প্রণালীটির নাম রাখা হয়েছে বাব এল মান্দেব বা দুর্দশার দুয়ার। বাব এল মান্দেব লোহিত সাগর ও সুয়েজ খাল হয়ে ভারত মহাসাগর ও ভূমধ্যসাগরের মধ্যে একটি কৌশলগত গুরুত্বপূর্ণ সংযোগ হিসেবে কাজ করে। ২০০৬ সালে এ প্রণালীটি দিয়ে প্রতিদিন গড়ে ৩.৩ মিলিয়ন ব্যারেল তেল বহন করা হয় যেখানে সমগ্র বিশ্বে তেলবহনকারী ট্যাঙ্কারের মাধ্যমে বহন করা হয় গড়ে ৪৩ মিলিয়ন ব্যারেল তেল। ২০০৮ সালের ২২ ফেব্রুয়ারি জানা যায় যে, তারেক বিন লাদেন মালিকানাধীন কোম্পানী বাব এল মান্দেবের দুই প্রান্ত, ইয়েমেন ও জিবুতিকে সংযোগকারী একটি সেতু নির্মানের পরিকল্পনা হাতে নিয়েছে। বাব এল মান্দেব আরব লীগের একটি উপঅঞ্চল হিসেবে বিবেচিত। এর সদস্যগুলো হল: ইয়েমেন, সোমালিয়া, জিবুতি ও কোমোরোস দ্বীপপুঞ্জ। World Oil Transit Chokepoints আর্কাইভইজে আর্কাইভকৃত ১ আগস্ট ২০১২ তারিখে, Energy Information Administration, US Department of Energy "Tarek Bin Laden's Red Sea bridge" (ইংরেজি ভাষায়)। ২০০৮-০২-২২। সংগ্রহের তারিখ ২০২১-০৮-০৯।  ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় বাব এল মান্দেব নিবন্ধ তথ্য রয়েছে। Notice-to-Proceed Launches Ambitious Red Sea Crossing ওয়েব্যাক মেশিনে আর্কাইভকৃত ১১ ফেব্রুয়ারি ২০০৯ তারিখে Sea crossing